# Alícia de Larrocha i de la Calle

### De Viquipèdia

Alícia de Larrocha i de la Calle ( Barcelona 1923 ) és una pianista catalana, considerada una de les millors de la seva generació.

## [edita] Biografia

Va néixer el 23 de maig de 1923 a la ciutat de Barcelona. Va començar els seus estudis musicals a l'edat de 3 anys. Va estudiar amb Frank Marshall, continuador de la prestigiosa Acadèmia Granados. Allà va conèixer a Anton Rubinstein, Emil von Sauer, Alfred Cortot i altres grans pianistes de l'època.

El seu debut amb orquestra va ser l'any 1936, quan encara era una nena, en concerts a Madrid i Barcelona.

A partir de 1939 va oferir concerts en diferents orquestres europees però és a partir de 1954, quan debuta als Estats Units d'Amèrica, que comença el seu reconeixement internacional per la seva impecable tècnica al piano.

## [edita] Guardons

Entre la gran quantitat de premis rebuts destaca el Premi Príncep d'Astúries de les Arts l'any 1994; el Premi Unesco, l'any 1995; dos premis Ondas els anys 1992 i 2000 així com el Premi Ciutat de Barcelona.

La pianista va ser guardonada amb la Medalla d'Or de la Ciutat de Barcelona l'any 1980, i amb la Medalla d'Or de la Generalitat de Catalunya l'any 1983. La seva trajectòria musical ha estat reconeguda amb altres diversos premis, entre els quals destaquen quatre Premi Grammy:

- 1974 - Millor interptretació solista de música clàssica (sense orquestra) per Albeniz: Iberia
- 1975 - Millor interptretació solista de música clàssica (amb orquestra) per Ravel: Concerto For Left Hand And Concerto For Piano In G/Faure: Fantaisie For Piano And Orchestra
- 1988 - Millor interpretació instrumental de música clàssica solista (sense orquestra) per Albeniz: Iberia, Navarra, Suite Espagnola
- 1991 - Millor interpretació instrumental de música clàssica solista sense orquestra per Granados: Goyescas; Allegro De Concierto; Danza Lenta

El 14 de maig del 2001, la pianista catalana, va ser investida Doctora Honoris Causa de la Universitat de Lleida en reconeixement a la seva trajectòria internacional. Aquest és el primer cop que la pianista Alícia de Larrocha, rep un Doctorat Honoris Causa d'una Universitat catalana, ja que fins ara només ha obtingut aquesta distinció acadèmica de centres d'ensenyament superior dels Estats Units.

El 2004 rebé el Premi Nacional de Música per part de la Generalitat de Catalunya pel seu alt nivell d'interpretació musical que l'han fet assolir una gran projecció internacional durant el conjunt de la seva carrera artística, portant el valor de la música catalana arreu del món i, especialment, pel seu concert de comiat amb l'OBC.

## [edita] Enllaços externs

- (castellà) Fundació Príncep d'Astúries, Príncep d'Astúries de les Arts 1994

Obtingut de "http://ca.wikipedia.org../../../a/l/%C3%AD/Al%C3%ADcia_de_Larrocha_i_de_la_Calle_edca.html"

Categories: Pianistes catalans | Medalles d'Or de la Generalitat de Catalunya | Premis Príncep d'Astúries de les Arts | Premis Nacionals de Música

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- 日本語
- ‪Norsk (bokmål)‬
- Polski